Kouerien e oa e dud, ne oa nemet brezhoneg er gêr, ha ne zeskas galleg nemet adalek e 6 vloaz. Skoliet e voe en Itron Varia Gwengamp, skolaj katolik brudet, a oa bet hini Taldir ivez. Alese ez eas da gloerdi bras Sant-Brieg en 1894 evit mont da veleg, met kuitaat a reas ar chloerdi e 1896. Dont a reas da vezañ kelenner ha labourat a reas e skolaj Sant-Charlez e Sant-Brieg. Eno e reas anaoudegezh gant Frañsez Vallée a deue di dober kentelioù brezhoneg hag a lakaas anezhañ da genlabourat gantañ evit ar gelaouenn Kroaz ar Vretoned.